Diari Oficial de la Generalitat Valenciana


Sumari del DOGV 5521, del 28-05-2007 (2007/4698)

Informació pública de la suspensió del licències d'obres de plaques solars. Expedient 7/07.
-------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4698


Data del document
:   06-03-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Informació pública de la suspensió del licències d'obres de plaques solars. Expedient 7/07. [2007/4698]  
El Ple de la corporació municipal, en sessió ordinària celebrada el dia 22 de febrer de 2007, va adoptar, entre altres, l'acord següent:  
11 Suspensió llicències d'obres plaques solars. Expedient 7/07-PL.  
Es constata una situació i és la carència d'una regulació suficient, completa i sistemàtica, en les normes urbanístiques de l'actual PGOU de Sagunt, per a reglamentar de forma adequada la instal·lació, cada vegada més freqüent, de plaques solars i altres d'anàlogues, com a accessoris d'edificacions o bé com a instal·lacions independents; siga per al servici exclusiu de la construcció principal, siga per a la producció encaminada a la comercialització de l'energia produïda.  
Ja que estes instal·lacions, en virtut de la nova normativa tècnica de l'edificació vigent són, en principi, d'obligada implantació i sense perjuí de les excepcions que la mateixa norma permet, això determina que en un futur pròxim es generalitzen en les promocions d'ús residencial. En principi, totes elles han de considerar-les.  
Atés que les actuals limitacions deduïbles del PGOU poden no ser suficients per a protegir en un mínim valors com l'estètic de les edificacions, de competència municipal, això comporta la necessitat que s'establisca una regulació completa d'este per a tot el terme municipal.  
Ja que esta regulació fa falta amb caràcter urgent però ha de ser de caràcter meditat, ponderant els distints valors en joc i les exigències de les distintes normes aplicables. Als efectes d'evitar que durant la tramitació de l'expedient de planejament encaminat a regular esta circumstància, es consoliden situacions contràries a esta, fa falta des de ja adoptar mesures cautelars que garantisquen l'eficàcia de la nova normativa que es regularà. La mesura esmentada és la de la suspensió de llicències d'obres, prevista en l'article 101 de la LUV en els termes següents:  
«1. Els òrgans administratius competents per a sotmetre a informació pública plans i programes, encara abans de convocar-la, podran acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística. Els actes administratius pels quals es decrete la suspensió de llicències, per a produir efecte, hauran de ser publicats en el Diari Oficial de la Comunitat Valenciana.  
...  
3. La suspensió a què es referix el número 1 s'extingirà, en tot cas, en el termini d'un any. Si s'haguera produït dins d'eixe termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any.  
4. Si amb anterioritat a l'acord de convocatòria d'informació pública no s'haguera suspés l'atorgament de llicències conforme al que disposa el número 1 d'este article, la suspensió determinada per la dita convocatòria d'informació pública tindrà una duració màxima de dos anys.  
5. En tot cas, la suspensió s'extingix amb l'aprovació definitiva del planejament.  
6. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que esta fóra conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. només en els casos previstos en les lleis serà procedent, a més, la indemnització pels perjuís irrogats per l'alteració de planejament.  
7. Extingits els efectes de la suspensió en qualsevol dels supòsits previstos, no podran acordar-se noves suspensions en el termini de cinc anys, per idèntica finalitat i sense perjuí del que disposa l'article següent ...»  
Atés que les instal·lacions que estan afectades per la mesura cautelar és accessòria d'una altra principal, és necessari aclarir que la suspensió només afectarà la primera i no a la segona. De manera que la construcció principal, siga residencial, terciària o industrial, no es veurà paralitzada en la seua tramitació sinó només l'accessori, llevat que el promotor d'esta manifeste expressament la seua voluntat de paralitzar l'expedient de llicència d'obres de tot el conjunt fins que la nova regulació s'aprove de forma definitiva per este ajuntament.  
Durant el debat, el senyor Gil presenta una esmena consistent a exceptuar d'este acord les zones industrials.  
Esmena que, sotmesa a votació, és aprovada per unanimitat.  
A la vista del que s'ha exposat, incorporada l'esmena aprovada al dictamen de la Comissió Informativa Permanent d'Urbanisme, Inversions i Manteniment, l'Ajuntament en ple, per 16 vots a favor de PSOE, BLOC-EV, EU, SP i SCP i 7 abstencions de PP, acorda:   
Primer i únic  
Acordar la suspensió de llicències d'obres per a la instal·lació de plaques solars i elements anàlegs com a mesura cautelar de la regulació completa de les condicions d'implantació d'este tipus d'instal·lacions, en fase de redacció i que pròximament serà objecte d'informació pública. S'exceptuen d'este acord les zones industrials.  
Cosa que es publica als efectes oportuns, a reserva del que resulte de l'aprovació de l'acta corresponent.  
Sagunt, 6 de març de 2007.- L'alcaldessa: Gloria Calero Albal.